

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b., Jelgava, LV-3001, Reģ. Nr. 90002182529, Tālr.+371 63027549, E-pasts [zpr@zpr.gov.lv](mailto:zpr@zpr.gov.lv), [www.zemgale.lv](http://www.zemgale.lv)

**ATTĪSTĪBAS PADOMES**

**LĒMUMS**

Jelgavas novadā, Zeļeniekos

20.01.2026. Nr.31.

Prot.6.

**Par Zemgales plānošanas reģiona Attīstības programmas 2021.–2027. gadam grozījumu uzsākšanu**

Pamatojoties uz Teritorijas attīstības plānošanas likumu, Ministru kabineta 16.07.2013. noteikumiem Nr. 402 *“Noteikumi par plānošanas reģionu teritorijas attīstības plānošanas dokumentiem”*, kā arī, ņemot vērā nepieciešamību nodrošināt Zemgales plānošanas reģiona attīstības plānošanas dokumentu aktualitāti, ieviešanu un ieviešanas uzraudzību, tai skaitā atbilstoši informatīvajā ziņojumā *“Par Eiropas Savienības fondu 2021.–2027. gada plānošanas perioda specifisko atbalsta mērķu un to pasākumu ieguldījumiem reģionos atbilstoši teritoriālajai pieejai”* noteiktajai reģionu iesaistei Eiropas Savienības fondu atbalsta pasākumos, Zemgales plānošanas reģiona Attīstības padome **nolemj**:

1. **Uzsākt Zemgales plānošanas reģiona Attīstības programmas 2021.–2027. gadam** (turpmāk - Attīstības programma) **grozījumu izstrādi**, lai:
   1. nodrošinātu Attīstības programmas Uzraudzības pārskatā konstatēto pilnveides nepieciešamību īstenošanu;
   2. nodrošinātu attīstības plānošanas dokumenta aktualitāti;
   3. pilnveidotu Attīstības programmas ieviešanas un ieviešanas uzraudzības mehānismus;

1.4. nodrošinātu Attīstības programmas atbilstību Eiropas Savienības fondu 2021.–2027. gada plānošanas perioda teritoriālajai pieejai un Zemgales plānošanas reģiona lomai fondu atbalsta pasākumu īstenošanas plānošanas ietvarā.

1. **Noteikt, ka Attīstības programmas grozījumi ietver:**

2.1. Attīstības programmas rīcības un uzraudzības radītāju precizēšanu;

2.2. Attīstības programmas pielikumu aktualizēšanu;

2.3. citu nepieciešamo izmaiņu veikšanu, pamatojoties uz iesaistīto pušu priekšlikumiem un Eiropas Saveinības fondu ieviešanas nosacījumiem.

1. **Uzdot Zemgales plānošanas reģiona administrācijai nodrošināt:**

3.1 priekšlikumu saņemšanu no pašvaldībām, valsts institūcijām un citām iesaistītajām pusēm;

3.2.grozījumu projekta sagatavošanu un iesniegšanu Zemgales plānošanas reģiona Attīstības padomē.

1. **Noteikt sekojošu Attīstības programmas grozījumu izstrādes īstenošanas laika ietvaru:**

4.1. Attīstības programmas grozījumu izstrāde tiek veikta **2026. gadā**, nodrošinot pakāpenisku procesu šādos posmos:

4.1.1. grozījumu sagatavošana un priekšlikumu apkopošana;

4.1.2. grozījumu projekta izstrāde;

4.1.3. grozījumu projekta izvērtēšana un precizēšana;

4.1.4. grozījumu gala redakcijas sagatavošana un virzīšana apstiprināšanai.

4.2. Konkrēto darbību izpildes secība un termiņi tiek noteikti atbilstoši iekšējam laika grafikam ( pielikums Nr.1).

1. **Nodot sagatavoto Attīstības programmas grozījumu projektu publiskajai apspriešanai un institūciju atzinumu saņemšanai:**

5.1. Noteikt, ka publiskās apspriešanas termiņš ir ne īsāks par 30 dienām, kas sākas nākamajā darbdienā pēc Attīstības programmas grozījumu publicēšanas Teritorijas attīstības plānošanas informācijas sistēmā (TAPIS).

1. **Nodrošināt informācijas par Attīstības programmas grozījumu uzsākšanu** publicēšanu Zemgales plānošanas reģiona tīmekļvietnē [www.zemgale.lv](http://www.zemgale.lv) un Teritorijas attīstības plānošanas informācijas sistēmā (TAPIS).
2. **Par Attīstības programmas grozījumu izstrādes atbildīgo speciālistu noteikt** ZPR Attīstības nodaļas Telpiskās attīstības plānotāju **Sergeju Gemmu**.
3. **Kontroli par lēmuma izpildi uzdot Zemgales plānošanas reģiona izpilddirektoram.**

Priekšsēdētājs L.LĪDUMS

*Izsūtīt: lietā, TAPIS*